**ГОДИШЕН ДОКЛАД ЗА ИЗПЪЛНЕНИЕТО**

**НА**

**ОПЕРАТИВНА ПРОГРАМА**

**„РАЗВИТИЕ НА ЧОВЕШКИТЕ РЕСУРСИ”**

**2007 – 2013 г.**

**ЗА 2012 г.**

**(РЕЗЮМЕ)**

Основни данни от Годишния доклад:

**1. Финансова информация (всички финансови данни са представени в евро)**

|  | Общо финансиране по оперативната програма  (от ЕС и национално) | Основа за изчисляване на приноса от ЕС (публични или общи разходи) | Обща сума на сертифицираните допустими разходи, платени от бенефициентите (1)\* | Съответстващ публичен принос (1)\*\* | Коефициент на изпълнение  (в проценти) |
| --- | --- | --- | --- | --- | --- |
|  | a | b | c | d | d/a |
|  | Колона 1 | Колона 2 | Колона 3 | Колона 4 | Колона 5 |
| **Приоритетна ос 1** „Насърчаване на икономическата активност и развитие на пазар на труда, насърчаващ включването”  ЕСФ | 254 912 611,00 | Публични | 45 399 653.62 | 45 399 653.62 | 17.81% |
| - от които ЕСФ тип разходи (2) | НП |  |  | НП |
| - от които ЕФРР тип разходи (2) | НП |  |  | НП |
| - разходи за региони, които не се ползват от преходно подпомагане (3) | НП |  |  | НП |
| - разходи за регионите, които се ползват от преходно подпомагане (3) | НП |  |  | НП |
| **Приоритетна ос 2** „Повишаване на производителността и адаптивността на заетите”  ЕСФ | 218 496 523,00 | Публични | 41 393 288.83 | 37 790 243.38 | 17.30% |
| - от които ЕСФ тип разходи (2) | НП |  |  | НП |
| - от които ЕФРР тип разходи (2) | НП |  |  | НП |
| - разходи за региони, които не се ползват от преходно подпомагане (3) | НП |  |  | НП |
| - разходи за регионите, които се ползват от преходно подпомагане (3) | НП |  |  | НП |
| **Приоритетна ос 3** „Подобряване качеството на образованието и обучението в съответствие с потребностите на пазара на труда за изграждане на икономика, основана на знанието”  ЕСФ | 242 773 915,00 | Публични | 26 826 597.53 | 26 777 758.16 | 11.03% |
| - от които ЕСФ тип разходи (2) | НП |  |  | НП |
| - от които ЕФРР тип разходи (2) | НП |  |  | НП |
| - разходи за региони, които не се ползват от преходно подпомагане (3) | НП |  |  | НП |
| - разходи за регионите, които се ползват от преходно подпомагане (3) | НП |  |  | НП |
| **Приоритетна ос 4** „Подобряване на достъпа до образование и обучение”  ЕСФ | 194 219 132,00 | Публични | 62 684 337.73 | 62 584 953.36 | 32.22% |
| - от които ЕСФ тип разходи (2) | НП |  |  | НП |
| - от които ЕФРР тип разходи (2) | НП |  |  | НП |
| - разходи за региони, които не се ползват от преходно подпомагане (3) | НП |  |  | НП |
| - разходи за регионите, които се ползват от преходно подпомагане (3) | НП |  |  | НП |
| **Приоритетна ос 5** „Социално включване и насърчаване на социалната икономика”  ЕСФ | 169 941 740,00 | Публични | 79 256 581.42 | 78 509 484.22 | 46.20% |
| - от които ЕСФ тип разходи (2) | НП |  |  | НП |
| - от които ЕФРР тип разходи (2) | НП |  |  | НП |
| - разходи за региони, които не се ползват от преходно подпомагане (3) | НП |  |  | НП |
| - разходи за регионите, които се ползват от преходно подпомагане (3) | НП |  |  | НП |
| **Приоритетна ос 6** „Повишаване ефективността на институциите на пазара на труда, социалните и здравните услуги”  ЕСФ | 60 693 479,00 | Публични | 2 480 768.35 | 2 480 768.35 | 4.09% |
| - от които ЕСФ тип разходи (2) | НП |  |  | НП |
| - от които ЕФРР тип разходи (2) | НП |  |  | НП |
| - разходи за региони, които не се ползват от преходно подпомагане (3) | НП |  |  | НП |
| - разходи за регионите, които се ползват от преходно подпомагане (3) | НП |  |  | НП |
| **Приоритетна ос 7** „Транснационално и междурегионално сътрудничество”  ЕСФ | 24 277 392,00 | Публични | 104 330.32 | 104 330.32 | 0.43% |
| - от които ЕСФ тип разходи (2) | НП |  |  | НП |
| - от които ЕФРР тип разходи (2) | НП |  |  | НП |
| - разходи за региони, които не се ползват от преходно подпомагане (3) | НП |  |  | НП |
| - разходи за регионите, които се ползват от преходно подпомагане (3) | НП |  |  | НП |
| **Приоритетна ос 8** „Техническа помощ”  ЕСФ | 48 554 783,00 | Публични | 7 942 311.45 | 7 942 311.45 | 16.36% |
| - от които ЕСФ тип разходи (2) | НП |  |  | НП |
| - от които ЕФРР тип разходи (2) | НП |  |  | НП |
| - разходи за региони, които не се ползват от преходно подпомагане (3) | НП |  |  | НП |
| - разходи за регионите, които се ползват от преходно подпомагане (3) | НП |  |  | НП |
| **Общ сбор** | 1 213 869 575,00 | Публични | 266 087 869.25 | 261 589 502.86 | 21.55% |
| (1) Суми, изразени кумулативно. Посочва се стойността на разходите, сертифицирани от СО, към последната дата на отчетния период.  \* Сумата включва безвъзмездната финансова помощ (съфинансиране от ЕСФ и национално съфинансиране) и собствен принос на бенефициента.  \*\* Сумата включва безвъзмездната финансова помощ (съфинансиране от ЕСФ и национално съфинансиране)  (2) Това поле се попълва само при окончателния доклад за изпълнението, когато оперативната програма е съфинансирана от ЕФРР или ЕСФ и когато е използвана възможността по член 34, параграф 2 от Регламент (ЕО) № 1083/2006.  (3) Това поле се попълва само при окончателния доклад за изпълнението, когато оперативната програма включва подкрепа за регионите, които се ползват от преходно подпомагане и регионите, които не се ползват от такова. За оперативни програми, които се налице участие на ЕФРР като специално отпуснати средства за най-отдалечени региони: разпределение на разходите на: оперативни и инвестиции в инфраструктура. | | | | | |

**2. Напредък по изпълнението**

През 2012 г. за пръв път е отчетено изпълнение на дейности по всички приоритетни оси. Показателно за оптимизацията на процесите по обявяване, оценяване и стартиране на изпълнението на схемите е, че за стартирали през 2012 г. операции е отчетено изпълнение още в рамките на същата година. Това се отнася в най-голяма степен за схемите по директно предоставяне на безвъзмездна финансова помощ, но има и някои проекти по грантови схеми, при които подаването на проектно предложение и отчетен напредък са в рамките на месеци.

Броят на обявените през годината схеми е 22, като към тях следва да се добавят и четирите компонента по схема BG051PO001-1/4/5/6.0.01 „ИНТЕГРА”, с което за 2012 г. броят им достига 26, а общо за целия период на изпълнение на оперативната програма – 161.

Общият брой на сключените през 2012 г. договори е 820, което е 30% от всички подписани в рамките на ОП РЧР договори.

Запазва се тенденция спрямо първите години на намаляване на темповете на прекратяване на договори, като все пак в рамките на годината са прекратени 19 договора.

Общият брой на включените през 2012 г. лица е 475 122, като това са над 42% от всички включени по ОП РЧР от 2008 г. до края на 2012 г. През отчетната година близо 2/3 от включените лица са неактивни, като голяма част от тях участват по схемите от приоритетни оси 3 и 4.

През 2012 г. в дейности по различните схеми от ОП РЧР са включени 44 760 лица, принадлежащи към групи в неравностойно положение, като най-висок дял сред тях имат представителите на различни етнически малцинства, които формират дял от малко над 61% от всички уязвими лица, следвани от лицата с увреждания, които са близо 30% от включените лица в неравностойно положение

**Приоритетна ос 1**

През 2012 г. в рамките на приоритетна ос 1 е отчетено изпълнение по 8 схеми, като общо за отчетния период са обявени 5 схеми. През отчетната година са сключени 114 договора, което е 6 пъти повече, отколкото за всички предходни години. По този начин към 31.12.2012 г. броят на сключените договори в рамките на тази приоритетна ос достигна 134, като едва 4 от тях са прекратени.

Ако в предните години се наблюдава тенденция за плавно увеличение на броя на включените лица в схеми от приоритетната ос, то през отчетната година броят на включените лица е над три пъти по-голям в сравнение с предходната 2011 г. – 68 332 лица срещу 20 150. Отново най-голям е приносът на схема „Развитие”, като малко над 51% от всички входящи лица са включени в тази схема. Констатира се лек спад и в дела на дълготрайно безработните лица от 26,1% на 24,7%, но за сметка на това в абсолютни стойности увеличението спрямо 2011 г. е трикратно.

Една от сериозните промени спрямо 2011 г. е в разпределението на участниците по възрастов признак, като сериозно се е увеличил делът на лицата до 34-годишна възраст и от 28,8 % вече достига 38,1%, което е за сметка на намаляване на относителния дял на участниците над 55 г. Това се дължи в голяма степен на стартиралите схеми, насочени към безработни младежи.

Запазва се тенденцията за намаляване на относителния дял на лицата, принадлежащи към групи в неравностойно положение, като от 14,7% през 2011 г. спада до 14,1% през 2012 г. Остава непроменен и относителният дял на лица, принадлежащи към етнически малцинствени групи, но спада делът на ромите, чиито представители през 2011 г. са близо 57% от етническите малцинствени групи, а през отчетната година са малко под 48%. По отношение на постигането на целевите стойности на индикаторите, през 2012 г. се наблюдава изключително сериозен напредък, като по голяма част от индикаторите е постигнат по-голям напредък отколкото за всички предходни години.

**Приоритетна ос 2**

През 2012 г. броят на процедурите в рамките на тази приоритетна ос достига 22, като новообявените процедури са две.

През отчетната година са сключени 305 договора, с което общият им брой достига 801. Следва да се отбележи спадът в негативната тенденция за прекратяване на договори по схемите от тази приоритетна ос, като през 2012 г. са прекратени едва 4 договора. През 2012 г. в дейности по различните схеми от приоритетната ос са включени 65 986 лица, което е с близо 1/5 по-малко отколкото през 2011 г. Това се дължи основно на приключването на дейностите по някои схеми или на преминаването на момента на разгръщането им.

Делът на лицата, принадлежащи към групи в неравностойно положение, не търпи особени изменения и от 1,3% през 2011 г. леко се покачва до 1,9% през отчетната година, но има вътрешно изменение на дяловете в този раздел, като от 44% лицата от етнически малцинства достигат 80% от всички лица в неравностойно положение.

**Приоритетна ос 3**

В рамките на приоритетна ос 3 и през 2012 г. е отчетен напредък по малко на брой схеми, спрямо общия брой стартирали, като за сметка на това чувствително е увеличен броят на включените лица, който надхвърля 3 пъти общия брой включени по оста за целия период до 2012 г.

Към 31.12.2012 г. броят на стартиралите по приоритетна ос 3 схеми достига 22, но по 14 от тях все още не е отчитан физически напредък. През 2012 г. са обявени четири схеми.

По отношение на индикаторите за пръв път е отчетен напредък по отношение на образователните институции, въвели нови учебни планове и програми, като техният брой е 796. С това още през първата година на отчитане на този индикатор са постигнати над 30% от целевата стойност по приоритетната ос. На второ място, в рамките на област на интервенция 3.2 не е отчетен напредък по нито един индикатор, като това се дължи на обстоятелството, че не е отчетен напредък по нито една от схемите от тази област на интервенция. На трето място, по някои от индикаторите от област на интервенция 3.3. е отчетен слаб напредък спрямо целевите стойности, тъй като това са данни по отделни договори, които са верифицирани през отчетната година.

Общият брой включени през 2012 г. лица е 88 966, като за сравнение, в периода 2008 – 2011 г. включени в дейности в рамките на тази приоритетна ос са общо 29 839 лица.

**Приоритетна ос 4**

В рамките на приоритетна ос 4 през отчетната година е отчетен напредък по 6 схеми и са покрити индикатори от всички области на интервенция. През годината са обявени две нови схеми. По този начин броят на стартиралите по приоритетната ос схеми достига 19, като по някои от тях приключи изпълнението на дейностите, а по други все още се набират и оценяват проектни предложения.

През 2012 г. по схемите от приоритетната ос са сключени нови 122 договора, с което общият им брой достига 677. През годината няма прекратени договори. Всичките сключени договори са по схеми, обявени през 2011 г.

По отношение на постигането на целевите стойности на индикаторите, и през 2012 г. е отбелязан сериозен напредък по отношение на мерките, насочени към превенция на ранното отпадане от училище, към разширяване на обхвата на извънкласните и извънучилищни дейности и подпомагане равния достъп до висше образование чрез предоставяне на студентски стипендии.

За пръв път през 2012 г. е отчетен напредък по област на интервенция 4.3 „Развитие на системата за учене през целия живот”, но той е само по отношение на възрастните, включени в програми за ограмотяване. През 2012 г. техният брой е 7174, което представлява около 9% от целевата стойност на този индикатор, като през годината не са отчетени лица, завършили програми за ограмотяване.

Общият брой на включени в схеми по приоритетната ос през 2012 г. е 204 383, което представлява 43% от включените по ОП РЧР. По отношение на индивидуалните характеристики на лицата, следва да се отбележи, че с изключение на 2011 г., те запазват идентични дялове.

**Приоритетна ос 5**

През 2012 г. по приоритетна ос 5 се изпълняват 14 операции, като 6 от тях са процедури за безвъзмездно предоставяне на финансова помощ чрез подбор на проекти, а останалите 8 са процедури за директно предоставяне на БФП. През 2012 г. са обявени общо четири процедури за предоставяне на безвъзмездна финансова помощ - 1 процедура за директно предоставяне и 3 процедури за конкурентен подбор.

През 2012 г. приключи изпълнението на определяната като иновативна форма на социална услуга схема BG051PO001-5.1.01 „Социално предприемачество – Подкрепа и популяризиране на социални предприятия – пилотна фаза”.Създадени и подкрепени са 46 социални предприятия, в т. ч. 36 новосъздадени и 10 подкрепени, при заложени 44, които са осигурили реална трудова заетост на лица от уязвими социални групи и са подпомогнали тяхната ресоциализация чрез осигуряването им на защитена заетост. Осигурена е защитена заетост на 384 лица от уязвими групи. Вследствие на предоставяните интегрирани социални услуги от сектора на социалната икономика към реалния пазар са преминали на пазара на труда 196 лица или 51% от започналите работа в сектора на социалната икономика.

При изпълнението на мерки по приоритетната ос продължава и подкрепата за процеса на развитие на социалната икономика и създаване на социален капитал чрез подкрепа на общините за осигуряване на заетост и активност на лица от рискови групи, както и подкрепата за специализирани предприятия и кооперации за хора с увреждания за предоставяне на обучения за придобиване или повишаване на професионална квалификация и осигуряване на заетост за хора с увреждания.

И през 2012 г. продължава разкриването на нови форми на социални услуги в общността, като техният брой е 26. Реализират се проекти, свързани с превенция на изоставянето, превенция на насилието и отпадане от училище, деинституционализация и реинтеграция на деца, обучения в умения на самостоятелен живот и социална интеграция на деца от институции, както и консултиране и подкрепа на деца с противообществени прояви.

За времето на цялостното изпълнение на проектите грижа в семейна среда са получили 11 165 лица, като от тях 3 386 потребители на услугата „социален асистент” и 7 779 потребители на услугата „домашен помощник” при предвиден брой на потребители в проектите от 8 238. Обслуженият брой лица е най-високият от 3-те фази. За обгрижване на хората от целевите групи са наети 1 735 социални асистенти и 3 348 домашни помощници, с които са сключени трудови договори, което е с 1 143 повече от работилите по фаза 2. Услуга „социален асистент” получават 122 деца, като целта е социална интеграция на деца с трайни увреждания, превенция на отпадането от училище, изравняване на учебните възможности на децата и създаване на подкрепяща среда за детето.

През 2012 г. са обслужени общо 12 468 потребители на услугата „личен асистент”.

**Приоритетна ос 6**

През отчетния период се изпълняват следните договори по приоритетна ос 6, сключени през 2009, 2010 и 2011 г.:

* „Изграждане на интегрирана информационна система на МТСП” по схема за директно предоставяне на безвъзмездна финансова помощ BG051PO001-6.1.02 „Изграждане на интегрирана информационна система на МТСП”;
* „Модернизиране на системата за предоставяне на услуги” по схема за директно предоставяне на безвъзмездна финансова помощ BG051PO001-6.1.03 „Модернизиране на системата за предоставяне на услуги”;
* „Да успеем заедно” по схема за директно предоставяне на безвъзмездна финансова помощ BG051PO001-6.1.05 „Повишаване качеството на предоставяните от Агенция по заетостта услуги за гражданите и бизнеса с фокус върху уязвимите групи на пазара на труда”;
* „Повишаване ефективността на контролната дейност на Изпълнителна агенция „Главна инспекция по труда” по схема за директно предоставяне на безвъзмездна финансова помощ BG051PO001-6.1.06 „Повишаване ефективността на контролната дейност на Изпълнителна агенция „Главна инспекция по труда”;
* „Подобряване контрола на труда” по схема за директно предоставяне на безвъзмездна финансова помощ BG051PO001-6.1.07 „Подобряване контрола на труда”;
* „Подобряване на качеството на услугите в системата на Министерство на труда и социалната политика” по схема за директно предоставяне на безвъзмездна финансова помощ BG051PO001-6.1.08 „Подобряване качеството на услугите в системата на Министерство на труда и социалната политика”;
* „Изграждане на система за прогнозиране на потребностите от работна сила с определени характеристики” по схема за директно предоставяне на безвъзмездна финансова помощ BG051PO001-6.1.09 „Изграждане на система за прогнозиране на потребностите от работна сила с определени характеристики”;
* „Разработване и внедряване на информационни системи и бази-данни, обслужващи системата за социално подпомагане, предоставяне на социални услуги и социално включване” по схема за директно предоставяне на безвъзмездна финансова помощ BG051PO001-6.2.01 „Разработване и внедряване на информационни системи и бази-данни, обслужващи системата за социално подпомагане, предоставяне на социални услуги и социално включване”;
* „ПУЛСС - Практически увод в лечението на спешните състояния” по схема за директно предоставяне на безвъзмездна финансова помощ BG051PO001-6.2.02 „Повишаване професионалната квалификация чрез въвеждане на добри клинични практики в системата на спешната медицинска помощ”;
* „Подкрепа за акредитацията на лечебните заведения, специализацията и продължителното надграждащо обучение на медицинския персонал” по схема за директно предоставяне на безвъзмездна финансова помощ BG051PO001-6.2.03 „Подкрепа за акредитацията на лечебните заведения, специализацията и продължителното надграждащо обучение на медицинския персонал”;
* „Извършване на оценка на изпълнението на Националната стратегия за детето” по схема за директно предоставяне на безвъзмездна финансова помощ BG051PO001-6.2.05 “Извършване на оценка на изпълнението на Националната стратегия за детето”;
* „Създаване на единна система за управление на цялостния процес по реализация на държавната политика за работа с хората с увреждания в България” по схема за директно предоставяне на безвъзмездна финансова помощ BG051PO001-6.2.06 „Създаване на единна система за управление на цялостния процес по реализация на държавната политика за работа с хората с увреждания в България”;
* „БаЗИС – Базa за здравно-информационна система” по схема за директно предоставяне на безвъзмездна финансова помощ BG051PO001-6.2.08 „Национална здравно-информационна система”;
* „Укрепване на капацитета на Агенцията за социално подпомагане за повишаване качеството и ефективността на социалната работа” по схема за директно предоставяне на безвъзмездна финансова помощ BG051PO001-6.2.09 „Укрепване на капацитета на Агенцията за социално подпомагане за повишаване качеството и ефективността на социалната работа”;
* „Разработване и внедряване на Национална информационна система по трансфузионна хематология” по схема за директно предоставяне на безвъзмездна финансова помощ BG051PO001-6.2.10 „Национална информационна система по трансфузионна хематология”;
* „Разработване на комплексни мерки за интеграция на най-маргинализираните общности сред етническите малцинства с фокус върху ромите” по схема за директно предоставяне на безвъзмездна финансова помощ BG051PO001-6.2.11 „Разработване на комплексни мерки за интеграция на най-маргинализираните общности сред етническите малцинства с фокус върху ромите”;
* „Единна информационна система на медицинската експертиза в България” по схема за директно предоставяне на безвъзмездна финансова помощ BG051PO001-6.2.12 „Единна информационна система на медицинската експертиза в България”;
* „Развитие на системата за планиране и предоставяне на социални услуги на регионално равнище” по схема за директно предоставяне на безвъзмездна финансова помощ BG051PO001-6.2.13 „Развитие на системата за планиране и предоставяне на социални услуги на регионално равнище”;
* „Създаване на електронна база данни на медицинските изделия, заплащани с обществени средства” по схема за директно предоставяне на безвъзмездна финансова помощ BG051PO001-6.2.14 „Създаване на електронна база данни на медицинските изделия, заплащани с обществени средства”.

Изпълнението по посочените по-горе проекти и през 2012 г. е насочено главно към подготовката на документацията и провеждането на процедури за избор на изпълнители по реда на Закона за обществените поръчки, които да спомогнат за осъществяването на ключовите дейности, необходими за постигане на целите, както и осъществяване на основни дейности по цитирани проекти, свързани с предоставяне на услуги.

През 2012 г. КН на ОП РЧР прекратява изпълнението на 3 операции. И трите проекта са прекратени вследствие на извършен анализ от страна на Договарящия орган на изпълнение на дейности и регистрирано забавяне в изпълнението им или поради тяхното неизпълнение.

През 2012 г. са сключени 4 договора по схеми за директно предоставяне, като и при тях се наблюдава напредък по изпълнението на заложените основни дейности и постигането на очакваните резултати.

**Приоритетна ос 7**

През отчетния период се изпълняват проекти по три схеми по приоритетната ос. Три от обявените за кандидатстване през 2011 г. процедури за директно предоставяне са прекратени поради отказ от страна на потенциалните конкретни бенефициенти да подадат проектни предложения. Основната причина за отказа е свързана с невъзможността за намиране на чуждестранен партньор и подписването на партньорско споразумение (партньорството е критерий за допустимост). В тази връзка Договарящият орган удължи крайния срок за кандидатстване, но и в рамките на новия срок кандидатите не успяха да открият контрагенти от други страни-членки, за да подпишат изискваните партньорски споразумения. Пред изложеното и с оглед усвояване на ресурса, заделен по тези процедури, Управляващият орган инициира пренасочването на средствата от компоненти 3, 4 и 6 към нова операция „Без граници – фаза 2”, стартирала през 2012 г.

По схема BG051PO001-7.0.01 „Без граници – Компонент 1”, насочена към сътрудничество между проекти с различните страни-членки и между мрежи и партньорства с фокус върху специфични въпроси или проблеми, са сключени 46 договора на обща стойност 7 789 656,20 лв. През отчетния период по проектите са създадени партньорства, проведени са обучения, трансферирани са добри практики, проведени са анализи и проучвания за извършването на нововъведения, проведени са работни посещения, семинари, кръгли маси.   
При изпълнението на дейностите в рамките на създадените 5 практики, мрежи и партньорства участие са взели 110 лица, представители на целевите групи по отделните проекти.

През 2012 г. са стартирали изпълнението си и първите одобрени проекти по схема за предоставяне на безвъзмездна финансова помощ BG051PO001-7.0.02 „Без граници – Компонент 2”, по която крайният срок за кандидатстване е 03.06.2013 г. В рамките на отчетния период са получени 8 проектни предложения, от които са одобрени 5. През 2012 г. са сключени 2 договора.

През 2012 г. по схема за директно предоставяне на безвъзмездна финансова помощ BG051PO001-7.0.05 „Без граници – Компонент 5” е сключен един договор с конкретен бенефициент Агенция за социално подпомагане. Проектът „И.Д.Е.Я. за Европа 2014-2020 г. – И – иновативност, Д – добри практики, Е – европейски модел, Я – ясна визия“ е на стойност 826 125,78 лв. и стартира на 03.10.2012 г. Основната цел на проекта е чрез обмен на идеи и добри практики относно най-доброто използване на финансовата помощ на ЕСФ в областта на административния капацитет и доброто управление на проекти и програми, да се усъвършенства практиката в България и да се увеличи усвояването на финансирането от ЕС.

На 25.07.2012 г. бе даден стартът на схема за предоставяне на безвъзмездна финансова помощ BG051PO001-7.0.07 „Без граници – Компонент 1” – фаза 2 чрез открита процедура за подбор на проекти, покриващи определени изисквания за качество, с определен краен срок за кандидатстване.

**Приоритетна ос 8**

През 2012 г. основните дейности, за които са извършвани разходи, попадат в обхвата на област на интервенция 8.1 „Подкрепа за управлението на ОП РЧР” и област на интервенция 8.2 „Подкрепа за информационното осигуряване на ОП РЧР”. За отчетната година има постигнат прогрес по 5 от заложените общо 6 основни индикатора за отчитане на напредъка по оста.

През отчетния период служителите в УО и МЗ (АЗ, АСП и ГД СФМОП в МОМН) са участвали в 147 обучения в страната и чужбина, като са записани общо над 1000 участия (някои служители са участвали в повече от едно обучение):

* УО – 515 участници в 53 обучения;
* АЗ – 153 участници в 21 обучения;
* АСП – 117 участници в 14 обучения;
* МОМН – 244 участници в 59 обучения.

**3. демонстриране на ефектите от изпълнението на оперативната програма по отношение на ромската общност**

През 2012 г. продължава разгръщането на мерки, насочени към интеграцията и социалното включване на етническите малцинствени групи (вкл. ромите), като най-същественият момент е възприемането на нов, интегриран подход при формулиране и изпълнение на мерките. Този нов подход се изразява в стартирането на схема BG051PO001-1/4/5/6.0.01 „ИНТЕГРА”, която допълва интервенциите по Оперативна програма „Регионално развитие” в рамките на схема BG161PO001/1.2-02/2011 „Подкрепа за осигуряване на съвременни социални жилища за настаняване на уязвими, малцинствени и социално слаби групи от населението и други групи в неравностойно положение”. Основна цел на схема „ИНТЕГРА” е да бъдат създадени условия за реализация на допълващи дейности, чрез които да се постигне устойчива десегрегация и трайно социално включване на лицата, които ще бъдат настанени в социални жилища по процедурата по ОП РР.

Основните дейности по ОП РЧР ще са в четири основни направления – „Достъп до заетост”, „Достъп до образование” „Социално включване” и „Мерки за трайна десегрегация”. Конкретни бенефициенти са общините Видин, Девня и Дупница. Партньори на трите общини в изпълнението на проектите могат да бъдат работодатели и неправителствени организации, а асоциирани партньори – Агенцията по заетостта, Агенцията за социално подпомагане, Държавна агенция за закрила на детето и техни звена; детски градини и училища, регионални здравни инспекции, областни администрации, работодатели и неправителствени организации. Бюджетът на процедурата е до 7 млн. лв., а срокът за нейното изпълнение е 2012-2015 г.

Следва да се подчертае, че схема „ИНТЕГРА” е първата, която съчетава мерки от няколко приоритетни оси. Това я превръща в иновативен инструмент за прилагане на интегрирания подход по отношение социалното включване на представителите на маргинализираните общности, в т.ч. и ромите.

През 2012 г. се изпълнява схема, която е директно насочена към ромите - BG051PO001-4.1.03 „Интеграция на децата и учениците от етническите малцинства в образователната система”и съответно тя има най-голям дял на включени лица от ромски произход, като от общо включени по ОП РЧР 14 490 роми, 4461 или малко над 30% са по тази схема. По този начин общият брой на включените по схемата през 2011 и 2012 г. роми достигна 9965, което е висок показател, отчитайки, че над 95% от тях са деца и ученици, които са включени в комплексни дейности, за разлика от родителите, които имат спомагателна роля в дейностите по тази схема. Към края на отчетната година е постигнато преизпълнение на индикаторите за изпълнение по схемата, докато по отношение на индикатора за резултат ще бъдат отчетен постигнатият напредък при приключване на дейностите по проектите.

Освен тази схема, в рамките на приоритетна ос 4 има още две схеми, които са директно насочени към лица от етнически малцинства, като и двете бяха обявени през 2011 г. и през отчетната година по тях се извършва подбор и оценка на проектни предложения.

В рамките на ОП РЧР през 2012 г. се изпълняват и няколко операции, по които етническите малцинства са заложени като част от целевата групи, както и други схеми, при които етническите малцинства не са посочени изрично като целева група, но поради спецификата на дейностите има широко участие на представители на етнически малцинства.

Общият брой на ромите, включени в мерки по ОП РЧР през 2012 г., е 14490, като дяловете на мъжете и жените са почти еднакви, но варират за различните приоритетни оси. Така например, за приоритетна ос 4 делът на жените е малко над 46%, докато по приоритетна ос 5 техният дял е над 62%.

**4. Изменения във връзка с изпълнението на оперативната програма**

В рамките на единадесетото заседание на Комитета за наблюдение беше представена и одобрена промяна в текста на оперативната програма.

Предложението за промяна беше аргументирано с настъпилите значителни промени в социално-икономическата обстановка. С оглед адаптиране на ОП РЧР към реалната обстановка и потребностите на заложените целеви групи, нуждаещи се от подкрепа, както и към промените, настъпили в икономическата среда, в която се реализира програмата, бяха внесени промени в нея с оглед на настъпилите значителни промени в социално-икономическата обстановка в страната и Европа.

Промените включиха:

* пренасочване на финансов ресурс в размер на 31,8 млн. евро (европейско и национално съфинансиране) от приоритетна ос 2 „Повишаване на производителността и адаптивността на заетите” към приоритетна ос 1 „Насърчаване на икономическата активност и развитие пазара на труда, насърчаващ включването”, който да бъде използван за подкрепа на мерки за обучение и подобряване достъпа до заетост на безработни лица, в унисон с националната цел по стратегията на ЕС „Европа 2020” за постигане на минимум 76% равнище на заетост на населението между 20 и 64-годишна възраст. Предлаганите промени имат отражение в посока намаляване на размера на средствата по приоритетна ос 2 съгласно финансовия план на ОП РЧР и съответното увеличаване на средствата по приоритетна ос 1. Това води и до намаляване на целевите стойности на индикаторa „Брой лица, ползвали преференции за включване в гъвкави форми на заетост (работа на непълно работно време, ротация на работното място, работа на плаващо работно време)” по област на интервенция 2.2. „Насърчаване на гъвкавостта на пазара на труда” на приоритетна ос 2, по която интересът към мерките от страна на допустимите бенефициентите е най-слаб.
* пренасочване на финансов ресурс в размер на 6,7 млн. евро (европейско и национално съфинансиране) от приоритетна ос 3 „Подобряване на качеството на образованието и обучението в съответствие с потребностите на пазара на труда за изграждане на икономика, основана на знанието” към приоритетна ос 4 „Подобряване достъпа до образование и обучение”, който да бъде използван за подкрепа на мерки за повишаване атрактивността на висшето образование в унисон с националната цел по стратегията на ЕС „Европа 2020” за постигане дял от 36% на хората между 30 и 34-годишна възраст с висше образование.
* пренасочване на финансов ресурс в размер на 7,1 млн. евро (европейско и национално съфинансиране) от приоритетна ос 6 „Повишаване ефикасността на институциите на пазара на труда, социалните и здравни услуги” и приоритетна ос 7 „Транснационално и междурегионално сътрудничество” към приоритетна ос 5 „Социално включване и насърчаване на социалната икономика”, който да бъде използван за подкрепа на мерки за социалното включване и подобряване достъпа на най-уязвимите групи от населението до достъпни, качествени и устойчиви социални услуги, в унисон с националната цел по стратегията на ЕС „Европа 2002” за намаляване броя на хората, живеещи в бедност и/или социално изключване с 260 хиляди души.

Наред с пренасочването на финансов ресурс между отделните приоритетни оси, дължащо се основно на промените в социално-икономическата обстановка, бяха извършени и две технически корекции в базовите и целеви стойности по индикатори от приоритетна ос 5, област на интервенция 5.2 и в годината, в която се очаква постигане на целевите стойности на всички индикатори по оперативната програма от „2013 г.“ на „2015 г.“.

**5. Наблюдение и оценка**

През 2012 г. основните мерки, предприети от Управляващия орган за осъществяване на оценка, могат да бъдат обобщени, както следва:

* Приключило специализирано изследване за установяване на базови данни по индикаторите, посочени в Глава 6 „Сфери на действие по отношение на ромската общност” на Оперативна програма „Развитие на човешките ресурси”;
* Извършване на оценка на постигането на стратегическата и специфичните цели на Оперативна програма „Развитие на човешките ресурси” за периода 2007 – 2010 г.